Diari Oficial de la Generalitat Valenciana


Sumari del DOGV 4665, del 08-01-2004 (2003/13156)

RESOLUCIÓ de 17 d'octubre de 2003, del director del Centre de Desenvolupament Marítim, relativa a la sol·licitud de concessió per a ocupació i explotació d'una nau taller i superfície adjacent al port de la Vila Joiosa, formulada per Gaspar Lloret Ferrández.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2003/13112


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 17 d'octubre de 2003, del director del Centre de Desenvolupament Marítim, relativa a la sol·licitud de concessió per a ocupació i explotació d'una nau taller i superfície adjacent al port de la Vila Joiosa, formulada per Gaspar Lloret Ferrández. [2003/X13413]
  
Atés que la sol·licitud formulada per la mercantil Gaspar Lloret Ferrández, de concessió administrativa per a ocupació i explotació d'una nau taller al port de la Vila Joiosa.
  
Sol·licitada la documentació necessària per a la tramitació de l'expedient, s'aporta amb data 24 de març de 2003.
  
Vist informe favorable emés pel Servici d'Explotació i Conservació de Ports pel qual es proposa que s'atorgue la concessió administrativa sol·licitada d'acord amb una sèrie de condicions tècniques que s'han d'afegir a les administratives. Igualment assenyala:
  
«Es tracta d'una zona portuària ordenada, amb paviment de formigó de 775 m2 en la qual es troba ubicada una nau taller de 285 m2. L'estat actual de la mencionada nau taller està molt deteriorat, per la qual cosa s'exigix la seua total restauració, tant d'interior com exterior, així com el condicionament a l'efecte de desenrotllament d'una activitat industrial com la que es pretén ubicar.
  
Per a això, proposen la renovació completa i el reforçament de la coberta, així com els seus baixants, la renovació de totes les finestres, el formigonat de tota la solera de la nau, l'execució de nous envans interior, el condicionament dels lavabos existents, l'execució de sòcol exterior i voreres en tot el perímetre circumdant, lluït i pintat de tota la façana i la col·locació de reixes en les finestres.
  
L'import d'execució, inclòs l'IVA, és de 99.841,71 euros.
  
A més de les mencionades obres, el concessionari haurà d'executar al seu càrrec un local de tres metres d'amplària per tota l'amplària de la nau, amb una superfície total de 27 m2, que incloga un lavabo complet i accés directe a la zona de carena dels amarratges d'ús públic esportius existents i confrontants a la parcel·la objecte de la concessió, i que quedarà a total disposició d'esta administració, per al seu ús i explotació.
  
Donat el servici que es pretén prestar a la flota i les actuacions proposades de condicionament de la nau existent, se n'informa favorablement, si escau, de la concessió, de conformitat amb el títol II de la vigent Llei de Ports de la gestió del domini públic portuari».
  
La petició està subscrita per dos parts:
  
- La mercantil Luaman, SL
  
- Gaspar Lloret Ferrández
  
Açò comporta haver d'atorgar a cadascun d'ells un títol distint amb el repartiment següent:
  
- A la mercantil Luaman, SL: 164,01 m2 de superfície de la nau.
  
- A Gaspar Lloret Ferrández: 120,61 m2 de superfície de la nau i 152,70 m2 de superfície descoberta, amb accés a través de la porta existent en l'extrem nord. Se li ha d'imposar, per tant, la servitud de pas del personal i el materials que necessite la mercantil Luaman, SL.
  
(es dibuixa en el plànol adjunt).
  
En l'apartat d'inversions que s'han de realitzar es proposa el prorrateig d'estes d'acord amb el cànon que es determine per a cadascun.
  
Vist l'informe favorable emés per l'Ajuntament de la Vila Joiosa per Acord de la Comissió de Govern de 24 de març de 2003.
  
Vist l'informe favorable de la Direcció General de Ports i Costes, amb entrada en este centre directiu el 14 d'abril de 2003.
  
De conformitat amb el que disposa l'article 146 del Reglament per a l'execució de la Llei de Costes, es va sotmetre la sol·licitud a informació pública per termini de vint dies, durant el qual no es van presentar al·legacions.
  
El 17 de juliol de 2003 es dicta resolució per la qual se sotmeta a l'acceptació de la mercantil Luaman, SL, les condicions en què podrà atorgar-se la concessió administrativa de referència, i el 14 d'agost de 2003 es rep l'escrit d'acceptació de les condicions.
  
El 17 d'octubre de 2003 té entrada l'escrit a què s'acompanya el justificant d'haver depositat la fiança exigida en la condició sisena.
  
En ús de les atribucions que concedix al director del centre de Desenvolupament Marítim l'article 16 del Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
Atorgar a Gaspar Lloret Ferrández, la concessió administrativa per a ocupació i explotació d'una nau taller en el port de la Vila Joiosa, de conformitat amb les condicions que s'indiquen a continuació:
  
1. Termini
  
Esta concessió s'atorga per termini de 5 anys, comptadors des de l'endemà de la notificació de la present, prorrogables anualment a la tàcita fins un màxim de deu anys, inclòs el lustre inicial; i es deixa fora de perill el dret de propietat, sense perjuí de tercer, sense cessió del domini públic ni de les facultats dominicals de l'administració.
  
2. Transmissibilitat
  
La present concessió és transmissible per actes inter vivos després de l'autorització prèvia de l'administració portuària i s'entén que qui se subrogue en els seus drets assumirà també les obligacions que s'imposen en esta concessió.
  
L'administració portuària podrà exercir els drets de tempteig i retracte en els termes legalment prevists.
  
Quan la persona jurídica titular d'una concessió es transforme, es fusione amb una altra o s'escindisca, es considerarà que s'ha produït un canvi de titularitat, i, per tant, serà necessària l'autorització expressa a la qual es referix el paràgraf anterior.
  
Quan el concessionari siga una persona jurídica, l'activitat principal de la qual consistisca en el gaudi de la concessió, es considerarà transmissió qualsevol canvi de titularitat de les accions o les participacions que supose substitució dels socis o els accionistes que ho foren en el temps de l'atorgament de la concessió, en percentatge igual o superior al 50% del capital social.
  
Si la societat titular canvia únicament de denominació social, només estarà obligat a notificar-ho a l'administració portuària.
  
3. Gravamen
  
La constitució d'hipoteques i d'altres drets de garantia sobre la concessió haurà de ser autoritzada per l'administració portuària.
  
4. Superfície, ús i explotació
  
L'ocupació de superfície serà exclusivament la part 3 de la nau actual, segons el croquis adjunt, de 120,61 m2, i 152,70 m2 de superfície descoberta igualment reflectida en el croquis adjunt.
  
Atés que l'accés a la part de la nau ocupada per la mercantil Luaman, SL, es produïx a través de la superfície concesionada, s'imposa a Gaspar Lloret Ferrándiz una servitud de pas a través de la seua concessió per a les persones i els subministraments que pretenguen l'accés a les dependències ocupades per la mercantil Luaman, SL.
  
La concessió es destinarà a l'activitat definida en la resolució d'atorgament, sense que el concessionari puga destinar el domini públic concedit, ni les obres en este executades a usos distints dels expressats.
  
5. Rescat per obres
  
En el cas que el domini públic siga necessari totalment o parcialment per a la realització d'activitats o execució d'obres declarades d'utilitat pública i per a realitzar-les fóra necessari utilitzar o destruir en tot o en part les obres de la concessió, l'administració podrà procedir al rescat d'esta abans del seu venciment.
  
A l'efecte s'incoarà expedient de rescat de la concessió, en el qual es donarà audiència al concessionari, sense que el concessionari tinga un altre dret que el de ser indemnitzat per les obres no amortitzades, valorades en els termes establits en la Llei de Ports.
  
En esta valoració no es tindran en compte les obres realitzades pel concessionari sense prèvia autorització, les quals passaran igualment a l'administració sense dret a indemnització. El concessionari podrà, a més, retirar lliurement aquells elements existents en la concessió que no hagueren sigut relacionats en l'acta de reconeixement final i no estiguen units de manera fixa a l'immoble, sempre que amb això no es produïsca trencament ni deterioració d'este, llevat que l'administració decidisca també el seu rescat.
  
Si les obres es trobaren deteriorades, es determinarà per l'administració el pressupost de despeses necessàries per a deixar-les en bon estat, cosa que es notificarà al concessionari abans de ser aprovat. El seu import es rebaixarà de la taxació, i la diferència que resulte serà la quantitat que s'abone al concessionari.
  
Realitzada l'entrega a l'administració portuària dels béns rescatats es tornarà la fiança d'explotació, a sol·licitud del concessionari, amb la deducció, si és procedent, de les quantitats que el concessionari haja de fer efectives per les responsabilitats en què haja incorregut.
  
6. Imposts i fiances
  
Dins del termini d'un mes, comptador a partir del coneixement de la resolució d'atorgament pel concessionari, s'abonarà per este l'import corresponent a l'Impost sobre Transmissions Patrimonials i Actes Jurídics Documentats, de conformitat amb el Reial Decret Legislatiu 1/93, de 24 de setembre.
  
a) Amb anterioritat a l'atorgament de la concessió, el concessionari haurà de consignar una fiança d'explotació, per import de tres mil set-cents seixanta euros amb setanta-cinc cèntims (3.760,75 euros), en metàl·lic o en aval bancari, en la Tresoreria de la Generalitat, del compliment de la qual donarà coneixement a esta administració.
  
La fiança d'explotació respondrà de totes les obligacions derivades d'esta concessió, de les sancions que per incompliment de les condicions d'esta es puguen imposar al titular de la concessió i dels danys i els perjuís que estos incompliments puga ocasionar.
  
Si l'administració executara parcialment o total la fiança, el concessionari queda obligat a completar-la o reposar-la en el termini d'un mes comptador a partir de la notificació de la disminució del seu import. L'incompliment d'esta obligació serà causa de caducitat de la concessió.
  
La fiança d'explotació s'actualitzarà cada cinc anys en proporció a la variació experimentada per l'índex general de preus al consum per al conjunt nacional total (IPC) durant este període.
  
La fiança d'explotació serà tornada al final del termini de la concessió si no existira responsabilitat per incompliment de les obligacions de què respon.
  
b) Igualment, amb anterioritat a l'atorgament de la concessió, el concessionari haurà de consignar una fiança per obres, per import de seixanta-dos mil cinc-cents euros (62.500,00 euros), en metàl·lic o en aval bancari, en la Tresoreria de la Generalitat, el compliment de la qual donarà coneixement a esta administració. Esta fiança es tornarà al concessionari, a instància d'este, una vegada haja transcorregut un any des que haja sigut aprovada l'acta de reconeixement final de les obres.
  
7a. Replantejament i projecte de construcció:
  
Les obres de condicionament i millora s'executaran d'acord amb el projecte tècnic o la documentació tècnica presentada amb la sol·licitud, en el termini de sis mesos a partir de l'alçament de l'acta d'entrega dels locals i els terrenys.
  
El concessionari estarà obligat a realitzar en els locals i les instal·lacions les millores descrites en la part expositiva d'esta resolució (renovació completa i reforçament de la coberta, així com els seus baixants, la renovació de totes les finestres, el formigonat de tota la solera de la nau, execució del nous envans interior, el condicionament dels lavabos existents, l'execució de sòcol exterior i voreres en tot el perímetre circumdant, lluït i pintat de tota la façana i col·locació de reixes en les finestres. Local de tres metres d'amplària per tota l'amplària de la nau, amb una superfície total de 27,00 m2, que incloga un lavabo complet i accés directe a la zona de carena dels amarratges d'ús públic esportius existents i confrontants a la parcel·la objecte de la concessió, i que quedarà a total disposició d'esta administració, per al seu ús i explotació.). I això amb aportació del 62,5% dels recursos econòmics necessaris, i la resta serà a càrrec de la mercantil Luaman, SL.
  
El concessionari sol·licitarà per escrit, amb la suficient antelació perquè les obres puguen començar dins del termini, el replantejament d'estes, que es practicarà per l'enginyer director del Port i el personal auxiliar a les seues ordes, amb assistència de l'interessat, i se n'alça acta i plànol en què es consignarà la superfície ocupada, que serà sotmesa al director general d'Obres Públiques per a l'aprovació, si hi escau.
  
Quan el projecte presentat pel concessionari tinga caràcter de bàsic, abans del replantejament de les obres, i en tot cas i en el termini de dos mesos, des del coneixement de l'adjudicació de la concessió, el concessionari haurà de presentar el projecte de construcció.
  
Este projecte de construcció serà examinat pels servicis tècnics per a comprovar que és prou complet i no altera el projecte bàsic sotmés a informació pública. Si els dits servicis estimen que el projecte és incomplet, el concessionari haurà de completar-lo degudament en el termini que a l'efecte se li concedisca.
  
En el cas que el projecte de construcció diferisca substancialment del projecte bàsic sotmés a informació pública, l'administració podrà adoptar alguna de les decisions següents:
  
a) Obligar el concessionari al fet que adapte el projecte de construcció al bàsic.
  
b) Sotmetre el projecte de construcció a informació pública i als tràmits pertinents per a la modificació de les concessions.
  
La concessió no tindrà efectes mentre esta administració no done la conformitat al projecte de construcció.
  
Si transcorregut el termini assenyalat en les condicions particulars per al començament de les obres, estes no s'hagueren iniciat per causes no justificades, segons el parer de l'administració portuària, esta declararà la caducitat de la concessió, i quedarà al seu favor la fiança de construcció. En el supòsit en què el concessionari acredite que no ha iniciat les obres en el termini establit perquè se li han denegat, per part d'altres organisme públics, les llicències, permisos i d'altres autoritzacions necessàries, podrà renunciar a la concessió, en este cas se li tornarà la fiança de construcció.
  
En tot cas, el concessionari podrà sol·licitar la pròrroga del termini establit per a l'inici de les obres que serà atorgada per l'administració portuària sempre que existisquen raons que justifiquen la demora en la iniciació de les obres.
  
8. Reconeixement de les obres
  
Acabades les obres, el concessionari sol·licitarà per escrit de la Direcció Tècnica del Port el reconeixement d'estes, que es practicarà amb assistència d'este i de l'interessat, i s'alçarà acta que serà elevada al director general d'Obres Públiques, per a l'aprovació, si hi escau.
  
En l'acta s'arreplegarà la superfície exacta ocupada per la concessió, a la qual s'aplicarà el cànon a què es fa referència en la condició 14a.
  
9. Vigilància de les obres
  
Les obres quedaran davall de la inspecció i la vigilància del director tècnic del Port i no seran obstacle al pas per a l'exercici de la vigilància litoral, i quedarà obligat el concessionari a conservar-les en bon estat i no podrà, igual que el terreny, arrendar-les ni destinar-les a usos distints que els expressats.
  
10. Inspecció de l'execució
  
L'administració podrà inspeccionar en tot moment l'execució de les obres per a comprovar si les estes s'ajusten al projecte en base al qual s'ha atorgat la concessió. Si apreciara l'existència de desviacions en relació amb este, podrà aprovar el reconeixement de les obres quan estime que la modificació no altera substancialment la concessió, ni requerix una nova informació pública, o tramitar la seua legalització per mitjà del procediment corresponent, o disposar que les obres s'ajusten al projecte autoritzat. En este últim supòsit, si el concessionari no ho fera en el termini que se li indique, es procedirà a la incoació d'expedient de declaració de caducitat de la concessió.
  
11. Despeses
  
Les despeses originades pels anuncis de la informació pública i de la resolució d'atorgament de la concessió seran a càrrec del concessionari.
  
Les despeses que s'originen pel replantejament, la inspecció i el reconeixement de les obres, seran a càrrec del concessionari.
  
12. Altres autoritzacions
  
L'atorgament d'esta concessió no eximix al seu titular de l'obtenció de les llicències, els permisos i les autoritzacions que siguen legalment exigibles, ni del pagament dels imposts que li siguen aplicables, i s'hi inclou l'impost sobre béns immobles, o el que legalment el substituïsca.
  
13. Renúncia
  
Si l'interessat desistira de la petició o renunciara al títol, perdrà la fiança o les fiances constituïdes. A més, excepte decisió contrària de l'administració, quedarà obligat a alçar les obres i les instal·lacions al se càrrec, i es deixa el terreny de la concessió lliure de tota ocupació, en el termini que se li assenyale.
  
14. Cànon
  
De conformitat amb la proposta continguda en l'informe del Servici d'Explotació i Conservació de Ports, atés l'estat ruïnós de la nau, a l'efecte del cobrament del cànon es considerarà tot el terreny com si no estiguera edificat, per la qual cosa el titular de la concessió, de conformitat amb el que disposa l'article 61.4 de la Llei 9/2001 de Mesures Fiscals, de Gestió Administrativa i Financera, i d'Organització de la Generalitat Valenciana, està obligat a abonar a la Generalitat Valenciana les quantitats següents:
  
a) Cànon per aprofitament de superfícies: dos mil nou-cents deu euros amb setanta-cinc cèntims/ any [2.910,75 euros/any] pagadors per semestres avançats, després de la liquidació prèvia que se li practicarà per esta administració, a raó de 10,65 euros/m2/any de terrenys urbanitzats sense edificar/any en una superfície de 237,31 m2.
  
b) Cànon per resultat de l'explotació per al concessionari: huit-cents cinquanta euros/any [850,00 euros/any].
  
Total cànon anual: tres mil set-cents seixanta euros amb setanta-cinc cèntims (3.760,75 euros)
  
L'import assenyalat no inclou l'IVA o qualsevol altre impost que haja de ser aplicat.
  
El dia 1 de gener de cada any, el cànon podrà ser revisat i aplicar les variacions registrades en l'Índex de Preus al Consum de l'any anterior, d'acord a l'Institut Nacional d'Estadística.
  
Igualment la quantia del cànon estarà subjecta a actualització de conformitat amb les disposicions legals que respecte d'això es dicten amb caràcter general per la Generalitat Valenciana.
  
15. Obligació de conservació i manteniment
  
El concessionari queda obligat a conservar i mantindre les obres i els terrenys concedits en perfecte estat d'utilització, fins i tot des dels punts de vista de neteja, d'higiene i d'estètica, i realitzarà al seu càrrec els treballs de conservació i manteniment i totes les reparacions que hi siguen necessàries.
  
16. Efectes reversió
  
Quan per venciment del termini concesional es produïsca la reversió, quedaran extingits automàticament, sense necessitat de declaració expressa, els drets reals o personals que pogueren tindre terceres persones sobre el domini públic concedit i les obres i les instal·lacions objecte de la concessió. Tampoc assumirà l'administració els contractes de treball que poguera haver concertat el concessionari per a l'exercici de la seua activitat empresarial, sense que, per tant, puga, de cap manera, entendre's que la reversió implica la successió d'empresa prevista en l'article 44 del Text Refós de Llei de l'Estatut dels Treballadors, aprovat pel Real Decret Legislatiu 1/1995, de 24 de març, ni que l'administració portuària siga l'empresari principal de l'activitat realitzada pel concessionari, a l'efecte de l'article 42 del dit Text Refós.
  
Acabat el termini de al concessió, revertiran al domini públic estatal els terrenys, les obres i les instal·lacions objecte de la concessió, i estarà obligat el concessionari, al seu càrrec, a la demolició i la retirada de les dites obres i instal·lacions, parcialment o total, fins i tot amb reposició del terreny al seu anterior estat, en el termini que se li assenyale i sense dret a cap indemnització, excepte en el cas que l'administració, de pròpia iniciativa o a petició del concessionari, declare que, atés que es manté l'interés públic de les obres i les instal·lacions, n'hi escau el manteniment per a continuar l'explotació en la forma que es determine.
  
El concessionari podrà retirar aquells elements que no figuren en l'acta de reconeixement final alçada de conformitat amb el que establix l'anterior condició 9a, sempre que no estiguen units de manera fixa a l'immoble i amb això no se'n produïsca trencament ni deterioració, si l'administració no en decidix també l'adquisició.
  
17. Acta de reversió
  
De la recepció per l'administració dels béns revertits, s'alçarà la corresponent acta en presència del concessionari, si compareguera. En l'acta es ressenyarà el compliment pel concessionari de l'obligació de reposar el terreny al seu anterior estat o, en el cas que l'administració haguera optat pel manteniment de les obres i les instal·lacions, l'estat de conservació d'estes, i s'especificaran els deterioraments que presenten. En este últim cas, l'acta servirà de base per a instruir el corresponent expedient, en el qual s'indicarà al concessionari el conjunt de reparacions necessàries que s'han d'executar al seu càrrec en el termini que se li assenyale.
  
18. Sancions
  
L'incompliment total o parcial de les condicions i prescripcions imposades en la concessió donarà lloc a la incoació del corresponent expedient sancionador, sense perjuí que, quan segons el parer de l'administració, la infracció poguera ser constitutiva de delicte o falta, esta passarà el tant de culpa a la jurisdicció competent.
  
19. Caducitat
  
Serà causa de declaració de caducitat d'esta concessió, a més de les previstes legalment, l'incompliment de les obligacions descrites en este plec.
  
La declaració de caducitat suposarà la perduda de la fiança o fiances constituïdes, i podràt portar aparellada, a criteri de l'administració, la demolició, la retirada de les obres i les instal·lacions, parcial o total, a càrrec del concessionari, fins i tot amb la reposició del terreny al seu anterior estat, en el termini que se li assenyale i sense dret a cap indemnització.
  
La tramitació de l'expedient de caducitat es realitzarà amb independència de la incoació del procediment sancionador que hi escaiga, d'acord amb el que disposa l'anterior condició.
  
20. Inscripció en el registre de la propietat
  
Si el concessionari inscriguera la concessió en el Registre de la Propietat, haurà de facilitar a l'administració el certificat acreditatiu de la dita inscripció.
  
Extingida la concessió el concessionari sol·licitarà la cancel·lació de la inscripció i donarà compte d'això a l'administració concedent.
  
21. Execució subsidiària
  
Quan el concessionari obligat a això no porte a terme les accions que li ordene l'administració, en aplicació de les condicions corresponents, esta, de conformitat amb la Llei 30/1992, de Règim Jurídic de les Administracions Públiques i del Procediment Administratiu Comú, podrà procedir-ne a l'execució subsidiària, i l'import de les despeses, així com dels danys i els perjuís, seran a càrrec del concessionari.
  
Esta resolució no posa fi a la via administrativa i contra la qual es pot interposar recurs d'alçada davant del secretari autonòmic d'Infraestructures, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que s'estime oportú.
  
València, 17 d'octubre de 2003.- El director del Centre de Desenvolupament Marítim: Francisco Pérez López.